Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 125

2. évfolyam Témakör Tartalom Rendgyakorlatok Jelentésadás egyszerű formában. Sorakozás támponthoz, segédvonalak mentén. Nyitódások, zárkózások, vonal- és oszlopalakzatban. Testfordulatok jobbra és balra, lábfejnyitással két ütem alatt. Járás ütemtartással, tapsra. Köralakítás kézfogással, járásban körszűkítéssel. Gimnasztika Kötetlen formában végrehajtott szabad- és kéziszergyakorlatok: az előző évben tanult mozgásformák, kar-, lábtartások, testhelyzetek. Határozott formájú 2 és 4 ütemű gyakorlatok. Testtartást javító gimnasztikai gyakorlatok. Atlétika Járások: alakzatokban, különböző lábtartással. Futások: kötetlen, tartós futás, gyorsfutás, futás irányváltással: akadályok között, akadályok leküzdésével. Állórajt: induló láb megkötése nélkül. Ugrások: szökdelések — ugróiskola feladatai. Szökdelések egyés páros lábon, haladás előre, hátra, oldalirányba. Kéztámasszal, páros lábbal felugrás zsámolyra. Természetes ugrásfeladatok: távolugrás helyből és nekifutásból. Mélyugrás tornaszerekről. Magasugrás, merőleges nekifutással alacsony magasság felett. Dobások: kislabdadobás helyből, helyes hajító mozdulattal. Célba dobás függőleges és vízszintes célra. Torna Támasz- és függésgyakorlatok: helyváltoztatással állatjárások talajon és tornaszereken. Kúszások, csúszások, mászások tornapadon, akadályok alatt. Függeszkedés bordásfalon. Egyensúlygyakorlatok: vonalon, zsinóron, tornapad ülőlapján, keskeny pallón, kar- és lábtartás váltásokkal. Torna jellegű gyakorlatok: guruló átfordulás előre, hátra, sorozatgurulások, tarkóállás. Labdás gyakorlatok Egyénileg: járás közben a labda feldobása és elkapása. Labdapattogtatás lassú előrehaladással. Labda lábbal rúgása. Labda falhoz dobása egykezes felsővel. Párokban: különböző testhelyzetekben labda átgurítása, dobása, rúgása társnak. Csoportban, testnevelési játékban: labda továbbítása adogatással, átdobással, rúgással, gurítással, sor- és váltóversenyekben. Egyéni versengések célba dobással, rúgással, pattogtatással. Testnevelési és sportjátékok Futó- és fogójátékok, nehezedő szabályokkal. Labdával végzett egyszerű testnevelési játékok megismert labdakezelési technikák beépítésével. Sor- és váltóversenyek sport - szerek és eszközök beállításával, hordásával. Természetben űzhető sportok A helyi lehetőségek függvényében választhatóak a sportágak és a sporteszközök. Könnyített testnevelés Testtartást javító és korrigáló gyakorlatok, prevenciós és rehabilitációs feladatok, sporteszközök alkalmazásával is. Tevékenységek Alapmozgások és szenzoros integrációs gyakorlatok. Mozgásműveltséget fejlesztő gyakorlatok. A motorikus képességek általános és egyéniesített gyakorlatai. 2000/135/II. szám A mozgásigényt kielégítő csoportos és egyéni játékok. Az egészséges életmód szokásainak megismerése, gyakorlása. Rendszeres testedzés. Az iskolán kívüli mozgáslehetőségek felismerése, igénybevétele, tapasztalatainak megbeszélése. Játékos versenyek, mozgásos vetélkedők. Sportjátékok. Szabályok betartása, alkotása. A testnevelés szakkifejezéseinek használata, utasítások gyakorlása. Követelmény — Tartsa be a biztonsági szabályokat. — Értse az órán elhangzó utasításokat és szakkifejezéseket, ezeknek megfelelően cselekedjen. — Legyen képes alkalmazni a tanult sorakozási formákat, alakzatokat, menetgyakorlatokat. — Tudja végrehajtani a bemelegítő gyakorlatokat bemutatás után. — Legyen képes gyors indulásokra, irány- és iramváltásokra futásgyakorlataiban. — Alakuljon ki a hajító mozdulat. Érzékelje a távolba és a célba dobás különbségét. — Legyen képes mozgásában megkülönböztetni a magasba és a távolba történő ugrást. — Tudja összekapcsolni és irányítással sorozatban végrehajtani a tanult talajtornaelemeket. — Ismerje, illetve alkalmazza a labda birtokbavételének és továbbításának egyszerű kéz- és lábtechnikás megoldásait. — Ismerje a tanult játékok nevét, tanári segítséggel tudja és tartsa be a játékszabályokat.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes